
פקודת השילוב הראוי:
6. השירות המשותף לחיילים ולחיילות מושתת על ההכרה בעיקרון השוויון ללא קשר למינם או לנטייתם המינית של החיילים, עיקרון זה כולל זכות שווה למלא תפקיד כלשהו בשירות הצבאי או לבצע כל פעילות בשירות הצבאי, אלא אם מהותם ואופיים של התפקיד או הפעילות אינם מאפשרים זאת. חיילי צה"ל יפעלו ברוח עיקרון זה, תוך שמירה על כבוד החיילים ולא יפגעו ברגשות חיילים אחרים על רקע זה בכל דרך, לרבות המפורטות להלן: פרסום, השמעה, אמירה, הצגה, כתיבה, ציור, שירה, הרצאה, אמצעי הדרכה או הסברה, הכוללים תוכן שיש בו כדי לפגוע.

חוק שירות ביטחון, סעיף 16א (ב) – תיקון מס' 11 תש"ס – 2000:
16א. (א)  לכל יוצא צבא אשה זכות שווה לזכותו של יוצא צבא גבר, למלא תפקיד כלשהו בשירות הצבאי.
          (ב)  לא יראו פגיעה בזכותה של יוצא צבא אשה למלא תפקיד כלשהו, אם הדבר מתחייב ממהותו ומאופיו של התפקיד.

הנחיות הרמטכ"ל – 2012:
לצד עליונות המשימה המבצעית, צה"ל מקיים את עקרון השוויון לכל, וכפועל יוצא מכך אסורה הדרת נשים. כל תפקיד פתוח בפני כל חייל - גברים כנשים לשיבוץ, ובתנאי שהוא עומד בשלושה קריטריונים מצטברים: עמידה במשימה המבצעית, יכולת פעולה בסביבה המבצעית ויכולת שיבוץ בהיקפים הולמים למסגרות השונות.

דובר צה"ל – 2013 – במענה למכון הישראלי לדמוקרטיה:
1. לצד עליונות המשימה המבצעית, צה"ל יקיים את עקרון השוויון לכל, וכפועל יוצא מכך אסורה הדרת הנשים בצה"ל. כל תפקיד יהא פתוח בפני כל חייל או חיילת, גברים ונשים כאחד, לשיבוץ, ובתנאי שהוא עומד בשלושה קריטריונים מצטברים: עמידה במשימה המבצעית, יכולת פעולה בסביבה המבצעית ויכולת שיבוץ בהיקפים הולמים למסגרות השונות.

בפקודת השירות המשותף שאושרה ע"י הרמטכ"ל בספטמבר 2016 לא מופיע סייג זה[footnoteRef:1]. [1:  יש לציין כי אף הקביעה שכל תפקיד בצבא פתוח בפני נשים אינה מופיעה בפקודה החדשה. 
נראה כי הפקודה החדשה מתייחסת כעובדה מוגמרת לכך שכל תפקיד פתוח בפני נשים, כלומר – שנשים וגברים נמצאים בכל מקום, ויתכן שמחבריה באופן מכוון השמיטו את הסעיף הקובע כי כל תפקיד פתוח בפני נשים, ולכן גם השמיטו שהעיקרון המבצעי הוא העיקרון העליון ועשוי להיות גורם מעכב לשיבוץ נשים. בכך מודגש שהפקודה החדשה בעצם אינה עוסקת בשילוב הנשים, אלא בשירות הדתיים בצבא שכבר פתח את שעריו לנשים ללא סייג לגמרי. ערך השוויון עשוי לגבור על ערך המבצעיות.] 

